טללים

טְלָלִים הוא קיבוץ בהר הנגב הצפוני, כשלושה קילומטרים מדרום לצומת משאבים. משתייך לתנועה הקיבוצית. הקיבוץ נקרא "טללים" על שם הטל הרב שיורד בו במהלך השנה. שייך למועצה אזורית רמת הנגב. מייסדי הקיבוץ היו מספר גרעיני נח"ל של תנועת הצופים, שהתיישבו באופן זמני בבאר משאבים סמוך למשאבי שדה ובראשית 1980 עלו לנקודת הקבע. עוד קודם לעלייה לנקודת הקבע צורף הקיבוץ לתנועה הקיבוצית. בקיבוץ יש מפעל לבטון. תושבי הקיבוץ עוסקים גם בחקלאות. קיבוץ טללים היה מראשוני הקיבוצים המופרטים. ב-2010, החלה בניית ההרחבה לקיבוץ, ונכון ל-2022 הוא מונה כ-600 תושבים. קישורים חיצוניים אתר האינטרנט הרשמי של טללים קיבוץ טללים, (אורכב 12.06.2018 בארכיון Wayback Machine) במרכז המידע להתיישבות בנגב ובגליל טללים, באתר המועצה האזורית רמת הנגב צבי אילן, חדשים ברמת נגב, דבר, 19 בינואר 1979 הערות שוליים